
מישיבת ועדת החוקה, חוק ומשפט

יום שלישי, כ"ח בכסלו התש"ע (15 בדצמבר 2009), שעה 11:00
סדר היום:  חוק המרכז לגביית קנסות, אגרות והוצאות (תיקון מס' 9), התש"ע-2009

נכחו:

חברי הוועדה:
דוד רותם – היו"ר

מוזמנים:
שלומית ארליך
- ייעוץ וחקיקה כלכלי פיסקאלי, משרד המשפטים



ענת הר אבן
- יועמ"ש, רשות האכיפה והגביה



אריאל לנגה
- לשכה משפטית, רשות האכיפה והגביה

מנהלת הוועדה:
דורית ואג

רשמה:
רויטל יפרח
חוק המרכז לגביית קנסות, אגרות והוצאות (תיקון מס' 9), התש"ע-2009

היו"ר דוד רותם:

שלום לכולם. תסבירו לי מה אתם רוצים.

דוברת:


בהתאם לשינויים הארגוניים והפרדת מערכת ההוצאה לפועל והמרכז לגבית קנסות ממערכת בתי המשפט נצרכנו לעשות שינויים בחוק המרכז כדי לבטל את השייכות למערכת בתי המשפט. בסעיף 1 לחוק המרכז ישנה כפיפות למנהל בתי המשפט, שאותה ביקשנו לבטל. לא הכנסנו את המינוח "מנהל בתי המשפט" במנהל רשות האכיפה והגביה מהטעם שהוא לא אורגן שקיים בחוק. דנו בנושא הזה עם משרד המשפטים והגענו למסקנה שמאחר וזה לא אורגן שקבוע בחוק, די בביטול הכפיפות בהבהרה בדברי ההסבר שהכפיפות היא למנהל רשות האכיפה והגביה.

בסעיף 5ג מאחר והיה כתוב: עובד הנהלת בתי המשפט שדן בהפחתת תוספות פיגורים, היה צורך לעשות את השינוי שהעורך דין שדן בהפחתות תוספות פיגורים יהיה עורך דין שאינו שייך להנהלת בתי המשפט. מאחר ולא רצינו לכתוב שזה עורך דין של המרכז לגבית קנסות כי הוא שייך לרשות האכיפה והגביה, החלטנו בשיתוף פעולה - -

היו"ר דוד רותם:

את זה לא תפריטו במכרז, אני מקווה.

קריאות:

לא.

היו"ר דוד רותם:

אפרופו כל יתר הדברים שאתם מנסים להפריט במכרזים, שלדעתי זה דבר חמור ביותר. בעצם לקחתם לעצמכם סמכויות שאתם לא מסוגלים לבצע ועכשיו אתם מנסים להוציא את זה בדרכים עקיפות החוצה.

דוברת:

יש לזה פנים לכאן ולכאן, זה לא שייך לפה אבל - -

היו"ר דוד רותם:

את יודעת, יש לי זיכרון וביום בהיר אחד אני אשים לכם את זה על השולחן. קחו את זה בחשבון.


אדוני, יש איזה שהן בעיות?

אריאל לנגה:

לא.

היו"ר דוד רותם:

אם כך, זה אושר פה אחד.


אני מודה לכולם. הישיבה נעולה.

(הישיבה ננעלה בשעה 11:05)

